# Das isch Sanic

## Pedi Fritz

dä Badi dä huere Esel kenni scho mis ganze Lebe

mengmal frög ich mich wiä isch das möglich, dass ich überhaupt no lebe

en halbe Chopf chlinner obe druff Haar wie en Igel,

vo duute und blase kein schimmer und dünner als min chline Finger

wemmer underwegs sind pennt er überall uf z‘mahl ih,

wer isch echt de Dubel wonen cha heiträge? Das bin ich

sini Blase isch schlimmer zwäg als binre Frau

Drum muss er 3 mal pro Dose Bier go pisse wiene Sau

Hi und da isch de Dubbel den au übertriebe blau

Wird farbig wienen Pfau und lalet bis zum Morgetau

macht mir Vorwürf, mir stäched mit de Musig hert im Stau

zeichnet Plän wie uf em Bau us ihm wirdi nüme schlau

er isch de Multitasking unfähigschti Mensch woni kenne

Es Wunder das dä überhaupt chan schnufe und studiere zeme

Trotztem magi de Typ irgendwiä genauso wiener isch

Wenen mal verlüre finden ganz eifach im Zoo bi de Fisch

## 2 x Ref

Das isch Sanic.. (was wer?) Chum verbi und lern eus kenne

Badi und Pedi Fritz, das sind eusi Näme

Das isch Sanic, ufm Bänkli mit Martini

Scheiss mal uf erwache, mir sind zwei Bambini

## Badi

Uf dä Pedi hani sicher scho mis halbe Lebe gwartet

Will er nöd chan usem Hus ohni daser es triple twenty dartet

Er isch en Wasserfall im Schatte bi 30 grad

Nebed ihm stahni innere Minute im Hallebad

Er cha nüt zuegäh im lebe, jedi Diskussion isch vergäbe

Er hät recht egal bi was, da gahts bi ihm ums überlebe

Weni mal stirb den wäge ihm, alles andre macht kän Sinn

scho so viel Glück gha im lebe, ja es isch würkli schlimm

probieri eimal seriös d’si, ohni Bier und Wii

schriebt de dubel er will no weg und ich weiss jetzt ischs verbi

mengisch denki nei, jetzt bini mal gschied

doch seinzig woni schriebe isch, okey min Sohn ich ha Ziet

käne verstaht än, er fluecht ume bis er nüme chan

doch verstahni de Mensch fäng blind, Martinisession im Tram

er hät zwar fascht kä Haar me und isch immer fetter wenen gsehn

trotztem lieben wiener isch, mir händ beidi eis am Helm

## 2 x Ref

Das isch Sanic... Das isch Sanic